ma Mewika

anu  li ma lawa suli lon ma Amelika. ona li lon poka pi ma Kanata pi ma Mesiko pi telo Alansi pi telo Pasipi. ona li jo e ma kipisi mute e ma tomo lawa wan e ma lili weka mute e ma lili mute pi kulupu nanpa wan pi ma Mewika. ma tomo Sisi li ma tomo lawa. mute jan la ma tomo Nujo li nanpa wan.

ma en kulupu en mani en wawa la ona li suli mute a. tenpo ni la, ona li ma wawa suli nanpa wan lon ma ali. jan pi ma Mewika li ken wile e jan lawa pi ma Mewika. ma Mewika li wawa mute li lawa e ijo mute. kulupu mute en nasin mute li lon ma Mewika. jan mute li kama tawa ma Mewika tan ma ante. taso, jan li ante tawa jan pi kulupu ante. ike mute li kama tan ni. jan mute li jo e mani mute. taso jan mute li jo e mani lili.

## nimi
toki Inli la, nimi suli pi ma Mewika li . taso, toki Inli la, nimi lili pi ma Mewika li sama . ni li tan ni: nimi pi ma lawa Mewika li kama tan ma suli ona. tenpo mute la, jan li kepeken nimi lili lili tan sitelen open pi nimi suli pi ma Mewika: *US* anu *USA*. toki pona la, nimi "Juwese" li kama tan nimi lili ni.

## tenpo pini

tenpo pi pini mute la kulupu nanpa wan pi ma Amelika li kama lon ma Amelika tan ma Sipi. tenpo pi pini lili la kulupu Elopa li kama. ma mute pi ma Elopa li wile lanpan ma lon ma Amelika. ma Juke li pali e ma sin lon ma Amelika lon poka pi telo Alansi. ni li ma Mewika sin. taso jan pi kama tawa ma Mewika la ma Juke li lawa ike e ma sin. kulupu Mewika li wile weka tan ma Juke li utala e ona. tenpo sike nanpa 1776 la, jan pi ma Mewika li toki e ni: ona li lawa e ma ona. mama pi ma Mewika li pali e lipu lawa suli e lawa pi ken jan.

kulupu Mewika li kama suli li tawa e telo Pasipi li weka e kulupu Mewika Insijan tan tomo ona. tenpo sike nanpa 1861 la, ma Mewika li kama tu. ni li tan ni: jan li ken poki e jan ante. jan mute li pilin ike tawa ni. taso jan mute li pilin pona tawa ni. kulupu tu li utala. ma pi poki ala li anpa e ma poki. jan li ken ala poki e jan. taso lawa li awen ken e poki jan li awen ken e lawa pi pali ona.

ma Mewika li utala lon utala suli nanpa wan. tenpo open pi utala suli nanpa tu la ma Mewika li utala ala. taso ma Nijon li pakala e ma tomo utala ona Pearl Harbor. tan ni la, ma Mewika li utala e ma Nijon e ma Tosi e ma Italija. ma Mewika en ma ante li anpa e ma Nijon e ma Tosi e ma Italija. 

kulupu Mewika li pilin ike mute tawa ma Sesesele. utala lete la ona li utala e ona. taso ona li kepeken ala ilo utala. ona li lawa e ma ante. ma ni li utala ilo. ma Mewika li utala lon ma Anku li lon ma Wije tan ni. jan pi ma Mewika li tawa kon mun tawa mun poka. kulupu utala pi ma Mewika li kama suli mute li kama wawa mute li utala e ma ante. utala lete li pini lon tenpo sike nanpa 1991 tan ni: ma Sesesele li pakala.

## nasin lawa
ma Mewika li jo e kulupu suli tu pi nasin lawa. ona li  li . jan lawa pi ma Mewika li jan Tana Tan li tan kulupu Wepalikan. tenpo pini la jan So Paten li tan kulupu Temoka.

## esun en mani

mani Tala (nimi pi toki Inli: *dollar*; sitelen: $; nimi pi ISO-4217: USD) li mani suli taso lon ma Mewika. ona li kama lon tan lipu lawa pi sike mani pi tenpo sike 1972. jan li kipisi e mani Tala tawa . mani lili Sen 100 li mani Tala 1. lipu lawa ni li toki kin e nasin ni: seme la, jan li pali e sike mani pi mani pi ma Mewika? lipu pi mani pi ma Mewika li tan kulupu mani suli pi ma Mewika. tenpo  la, jan li kepeken  tawa lipu pi mani Tala tan ni: ona li laso a.

## jan
ma Mewika li jo e jan mute. kulupu nanpa wan pi ma Mewika li lon ma Mewika tan tenpo pini suli. ona mute li kama tan ma Asija. tenpo poka la ona mute li suli ala. jan pi selo walo li kama sona e ma Amelika la jan pi selo walo en jan pi selo pimeja li kama. jan mute li kama tan ma Elopa. nanpa jan la kulupu nanpa tu pi ma Mewika li jan Mewika Apika. tenpo poka la jan pi ma Asija en jan pi ma Sulamelika en jan pi ma Apika li kama lon ni. 

toki Inli li toki nanpa wan pi ma Mewika. jan mute toki e toki Epanja kin. 

jan mute mute lon ma Mewika li alasa e nasin sewi Kolisu.

### jan lawa

## ma kipisi
ma Mewika la ma kipisi mute li lon. ma kipisi li ken lawa la, ma kipisi ni li lon. ni li nasin kipisi pi suli nanpa wan.

### nasin kipisi pi suli nanpa wan


*  ma Ajowa (IA)
*  ma Akanso (AR)
*  ma Alaka (AK)
*  ma Alapama (AL)
*  ma Atajo (ID)
*  ma Awawi (HI)
*  ma Ewisona (AZ)
*  ma Ilino (IL)
*  ma Insijena (IN)
*  ma Juta (UT)
*  ma Kaliponja (CA)
*  ma Kanesika (CT)
*  ma Kense (KS)
*  ma Kentaki (KY)
*  ma Kalowato (CO)
*  ma Lowita (FL)
*  ma Luwisijana (LA)
*  ma Masasusi (MA)
*  ma Men (ME)
*  ma Mewilan (MD)
*  ma Minesota (MN)
*  ma Misikan (MI)
*  ma Misisipi (MS)
*  ma Misowi (MO)
*  ma Montana (MT)
*  ma Nepaka (NE)
*  ma Niwata (NV)
*  ma Nokewalana (NC)
*  ma Notakota (ND)
*  ma Nujo (NY)
*  ma Numesiko (NM)
*  ma Nusesi (NJ)
*  ma Nuwanse (NH)
*  ma Okajoma (OK)
*  ma Otalan (RI)
*  ma Owajo (OH)
*  ma Owekan (OR)
*  ma Pensiwenja (PA)
*  ma Sakewalana (SC)
*  ma Satakota (SD)
*  ma Sosa (GA)
*  ma Telawe (DE)
*  ma Tenesi (TN)
*  ma Tesa (TX)
*  ma Wajomin (WY)
*  ma Wasintan (WA)
*  ma Wemon (VT)
*  ma Wesinja (VA)
*  ma Wewesinja (WV)
*  ma Wikonsin (WI)


### ma ante
*  kulupu ma Malijana (MP)
*  kulupu ma Pisin pi ma Mewika (VI)
*  ma Amelikasamowa (AS)
*  ma Kawan (GU)
*  ma Petoliko (PR)
*  ma Sisi (DC)

### ma tomo suli

## ma poka

## tan sona